U-I-32/08
Natisni
Opravilna št.:
U-I-32/08
Datum odločitve:
12. 3. 2009
ECLI:
ECLI:SI:USRS:2009:U.I.32.08
Akt:
Zakon o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 49/98, 118/06 in 12/07 – ur. p. b.) (ZPIZVZ), 2. odst. 15. čl.
Izrek:
Pobuda za začetek postopka za oceno ustavnosti drugega odstavka 15. člena Zakona o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 49/98, 118/06 in 12/07 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravnipoložaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dobrivoje Miljković, Škofja Loka
Datum vloge:
13. 2. 2008
Vrsta odločitve:
sklep
Vrsta rešitve:
zavrženje
Dokument:
US28624
Dokument v PDF obliki:
U-I-32-08.pdf
81 KB
Prenesite datoteko
U-I-32/08-5
12. 3. 2009
SKLEP
Ustavno sodišče je v postopku za preizkus pobude  Dobrivoja Miljkovića, Škofja loka, na seji 12. marca 2009
sklenilo:
Pobuda za začetek postopka za oceno ustavnosti drugega odstavka 15. člena Zakona o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 49/98, 118/06 in 12/07 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeni zakon. Zatrjuje, da je v neskladju s členi 14, 15, 22, 26, 33 in 50 Ustave. Pobudi prilaga odločbi Zavoda za pokojninsko in invalidsko zavarovanje z dne 13. 4. 2007 in 24. 9. 2007. Predlaga, naj Ustavno sodišče pobudo sprejme in Državnemu zboru naloži sprejem ureditve, po kateri se upravičencem pozneje izplačani mesečni obroki pokojnine izplačajo v valoriziranih zneskih ali skupaj z zamudnimi obrestmi.
2. Pobudo za začetek postopka za oceno ustavnosti  lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik